CELEX: 31986R2150
Language: el
Date: 1986-07-09 00:00:00
Title: Κανονισμός (ΕΟΚ) αριθ. 2150/86 της Επιτροπής της 9ης Ιουλίου 1986 που τροποποιεί τον κανονισμό (ΕΟΚ) αριθ. 1185/86 που καθορίζει, για την περίοδο από την 1η Μαρτίου έως τις 31 Δεκεμβρίου 1986, τη μέγιστη ποσότητα ορισμένων προϊόντων του τομέα των λιπαρών ουσιών που θα διατεθούν στην κατανάλωση και θα εισαχθούν στην Ισπανία και την Πορτογαλία

Avis juridique important

|

31986R2150

Κανονισμός (ΕΟΚ) αριθ. 2150/86 της Επιτροπής της 9ης Ιουλίου 1986 που τροποποιεί τον κανονισμό (ΕΟΚ) αριθ. 1185/86 που καθορίζει, για την περίοδο από την 1η Μαρτίου έως τις 31 Δεκεμβρίου 1986, τη μέγιστη ποσότητα ορισμένων προϊόντων του τομέα των λιπαρών ουσιών που θα διατεθούν στην κατανάλωση και θα εισαχθούν στην Ισπανία και την Πορτογαλία  

Επίσημη Εφημερίδα αριθ. L 188 της 10/07/1986 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 2150/86 ΤΗΣ ΕΠΙΤΡΟΠΗΣ  της 9ης Ιουνίου 1986  που τροποποιεί τον κανονισμό (ΕΟΚ) αριθ. 1185/86 που καθορίζει, για την περίοδο από την 1η Μαρτίου έως τις 31 Δεκεμβρίου 1986, τη μέγιστη ποσότητα ορισμένων προϊόντων του τομέα των λιπαρών ουσιών που θα διατεθούν στην κατανάλωση και θα εισαχθούν στην Ισπανία και την Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος ελέγχου των τιμών και τις ποσότητες που διατίθενται στην κατανάλωση, στην Ισπανία, ορισμένων προϊόντων του τομέα των λιπαρών ουσιών (1), και ιδίως το άρθρο 16,  τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος ελέγχου των τιμών και τις ποσότητες που διατίθενται στην κατανάλωση, στην Πορτογαλία, ορισμένων προϊόντων στον τομέα των λιπαρών ουσιών (2), και ιδίως το άρθρο 14,  Εκτιμώντας:  ότι το άρθρο 2 παράγραφος 2 του κανονισμού (ΕΟΚ) αριθ. 1183/86 της Επιτροπής της 21ης Απριλίου 1986 που θεσπίζει τις λεπτομέρειες του καθεστώτος ελέγχου των τιμών και τις ποσότητες που διατίθενται στην κατανάλωση, στην Ισπανία, ορισμένων προϊόντων του τομέα των λιπαρών ουσιών (3) προβλέπει τον καθορισμό των ποσοτήτων ελαίων και λιπών που θα διατεθούν στην κατανάλωση στην Ισπανία, τα όρια της ετήσιας ποσότητας των εισαγωγών των προϊόντων αυτών, καθώς και την ποσότητα των ηλιανθόσπορων που συλλέγονται στην Ισπανία, οι οποίοι μπορούν να επωφεληθούν από την αντισταθμιστική ενίσχυση που αναφέρεται στο άρθρο 14 του κανονισμού (ΕΟΚ) αριθ. 475/86· ότι οι ποσότητες αυτές καθορίστηκαν από τον κανονισμό (ΕΟΚ) αριθ. 1185/86 της Επιτροπής (4)· ότι, ωστόσο, για τα έλαια που προορίζονται για άλλους σκοπούς πλην της ανθρωπίνης διατροφής, η εξέλιξη των αναγκών, ιδίως, σε ρετσινόλαδο, λινέλαιο και λάδια από ξύλο Κίνας δικαιολογεί την τροποποίησή του·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανονισμός (ΕΟΚ) αριθ. 1185/86 τροποποιείται ως εξής:  1. Στο άρθρο 1 παράγραφος 1 στοιχείο δ), ο αριθμός «13 000» αντικαθίσταται από τον αριθμό «20 000».  2. Στο άρθρο 3 παράγραφος 1 στοιχείο δ), ο αριθμός «13 000», αντικαθίσταται από τον αριθμό «20 000».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 53 της 1. 3. 1986, σ. 51.  (3) ΕΕ αριθ. L 107 της 24. 4. 1986, σ. 17.  (4) ΕΕ αριθ. L 107 της 24. 4. 1986, σ. 28.